田樂

田樂（），字希智，别号東洲，直隸任丘縣（今河北省任丘市）人，明朝政治人物。隆慶戊辰進士。萬曆間任甘肅巡撫，屢立戰功。累官三邊總督，加太子太保兵部尚書銜。

 生平 
隆慶元年（1567年）丁卯科順天府鄉試第六十五名舉人，隆慶二年（1568年），登戊辰科三甲第一百九十二名進士。授山東東阿知縣，六年十月擢陞河南道试監察御史。萬歷元年（1573年）七月奉命清理南直隶、浙江戎政，养病回籍，四年十一月起复原职，巡按山西，七年巡按南直隶蘇松常鎮，九年八月出為河南信陽兵备副使，復除湖广副使、涼永兵備道，十五年十二月，升为山西右参政，十八年十一月调任陕西，二十年四月，由陕西按察使擢為为都察院右佥都御史、巡抚甘肃地方赞理军务。二十三年十月以甘州斩虏功，加升兵部左侍郎，兼右佥都御史，分巡西宁道，荫一子锦衣卫百户世袭，二十四年二月叙西宁官军获捷功，升都察院右都御史兼兵部侍郎，照旧巡抚。二十六年晋升太子太保、兵部尚书。《任邱縣志·卷六》：田樂，號東洲，隆慶丁卯、戊辰聯捷進士。授東阿令，陞河南道監察御史。萬歷初出為涼永兵備道，擢甘肅巡撫。以破敵功封松山伯，賜緋魚蟒服，陞太予太保、兵部尚書。薨謚襄敏，敕賜祭襄。詳見鄉獻。《任邱縣志·卷九》：田樂，號東洲，隆慶丁卯、戊辰聯捷進士。少家貧，讀書攻苦，曉大義，膽識過人。初授東阿令，有惠蹟。以才幹行取，陞河南道監察御史，守正不阿。萬歷初，轉涼永兵備道。時經畧鄭洛還朝，海酉永邵十劫掠番人，與其黨潛居海上，計圖復逞。乃命樂巡撫甘肅。樂立策諸監司，搜山澤，徵冶氏，開北山鐵廠，以資戰守。西寧副使劉敏寬有碑紀其事見藝文志。爰乃選將治兵，會諸將議方畧曰：「青把都近窺甘泉，永邵十逼穴湟中，首尾牽制，令我疲於奔命。青酋恃強無備，今出不意，必克。青既克，專力青海，而永可擒也。」遂潛師擣青，覆其眾，青單騎走。於是為三伏待永，密與西寧道劉敏寬授計叅將達雲，分布既定。永謂漢人重陽節，必不設備，乃率眾佯呼求欸，後伏千餘騎，欲俟既合而發。達雲率精甲短兵直接鎮海游擊，令諸番截其後，番兵剌十爾擊其左，隆十申中擊其右，官軍斬首七百有奇，番兵殺傷者不在其數，餘落皆徙海西，牛羊家帳盡予諸番。此捷乃萬曆二十三年九月九日也。樂曰：永雖創，火落赤獨完，真相納剌等全部猶盛，非諸將所能辦也。自率中堅所過，簡其精銳，晨夜赴西寧，而各酋果至。納剌十襄在前，真相火酋後繼，連絡數十里，先攻剌十爾番塞，樂曰：「賊以忿來，必欲致死於我，而先圖孤番誘我也。」乃間語剌十：若能堅守十日，我必破賊，否則勉圖後績。刺十急，遂佯合於賊，諸將譁焉。樂曰：「剌十非背我者，已約彼紿賊。賊若氣驕，必直前薄我，我攻其外，剌十應於內，破之必矣。」乃令諸軍令達雲統之營於康纏溝。賊又圍堡誘我曰：「今日必無漢兒矣。」揮眾齊攻，矢下如雨。達雲鼓眾，以兵器更代應之。自辰至申，敵死傷環壘，忿甚，以驍悍犯西寧，終不能入。樂度其將走，乃令間道設伏，命同知龍膺陣於後以迫之，又密諭剌十爾收精壯斬賊。永雖逸去，而諸落零散真相火篩之驍壯，殲之殆盡。蓋前破寇南川，再破寇鎮海，明代二百年海疆僅見之奇捷也。張問仁有碑紀其事見藝文志。後克復松山千餘里，晉總督三邊軍務，封松山伯。特蒙聖眷，數賜緋魚蟒服，陞太子太保、兵部尚書，追贈三世，襲一子。卒諡襄敏，敕賜祭葬見恩命制。晋太子太傅，二十八年（1600）授予推诚宣力守正文臣，特进光禄大夫，柱国松山伯。三十年三月准致仕回籍。天啓元年卒，贈太保，谥襄敏。

 墓葬 
田樂墓在鄚州镇東北《任邱縣志·卷二》：田樂墓在莫州東北。萬歷年奉敕修有華表石器墓誌神道碑編戶除糧。。

 家族 
曾祖田玉；祖父田慶；父田產，母夏氏。慈侍下。兄田檠。弟田棐。子田尔樹，锦衣卫指挥使。田尔耕，官錦衣衛都督。庶长孙田元荫，锦衣卫衣左所指挥佥事。

参考文献

Category:明朝東阿縣知縣
Category:明朝河南道監察御史
Category:明朝河南按察司副使
Category:明朝湖廣按察司副使
Category:明朝山西布政使司參政
Category:明朝陕西按察使
Category:明朝甘肅巡撫
Category:明朝兵部尚書
Category:明朝太子太保
Category:任丘人
L
Category:谥襄敏